
ΤΜΗΜΑ ΔΗΜΟΣΙΩΝ ΣΧΕΣΕΩΝ

& ΕΠΙΚΟΙΝΩΝΙΑΣ

Δελτία Τύπου

Πολιτιστικό Έτος 2024

«Ο Μεγάλος Περίπατος του Πέτρου»
ΤΙΤΛΟΣ: ΟΙ ΑΝΤΙ-ΔΡΩΝΤΕΣ ΤΙΜΟΥΝ ΤΗ ΜΝΗΜΗ ΤΗΣ ΑΛΚΗΣ ΖΕΗ ΣΤΗΝ ΑΘΗΝΑ

Οι Αντι-Δρώντες, στο πλαίσιο της συμπλήρωσης εκατό χρόνων από τη γέννηση της Ελληνίδας συγγραφέως Άλκης Ζέη, ανεβάζουν το εμβληματικό της έργο «Ο Μεγάλος Περίπατος του Πέτρου» στο Ίδρυμα «Μιχάλης Κακογιάννης» στην Αθήνα, σε μία μόνο παράσταση, στις 30 Απριλίου 2024 και ώρα 8:00 μ.μ. Η παράσταση, η οποία διακρίθηκε στο 35ο Φεστιβάλ Ερασιτεχνικού Θεάτρου του Θεατρικού Οργανισμού Κύπρου και απέσπασε δύο τιμητικά βραβεία, πραγματοποιείται σε συνεργασία με το Σπίτι της Κύπρου στην Αθήνα και με τη στήριξη του Υφυπουργείου Πολιτισμού της Κυπριακής Δημοκρατίας, στο πλαίσιο και της συμπλήρωσης δέκα χρόνων από την ίδρυση της Θεατρικής Ομάδας Αντι-Δρώντες.
Πρόκειται για μια εξαιρετικά μυσταγωγική παράσταση της πολυβραβευμένης από τον Θεατρικό Οργανισμό Κύπρου (ΘΟΚ) Θεατρικής Ομάδας Αντι-Δρώντες, με ποικίλους συμβολισμούς, μουσική, τραγούδια, δυνατές ατμόσφαιρες και ισχυρή συγκινησιακή φόρτιση. Αφιερωμένη στα παιδιά του κόσμου, η παράσταση των Αντι-Δρώντων ακολουθεί μια ιδιαίτερη αισθητική προσέγγιση που αποδίδεται με τη ζωντανή μουσική επί σκηνής - ενσωματωμένης στο έργο, υπό την εμπνευσμένη μουσική επιμέλεια του Αντώνη Γ. Κωνσταντίνου και προτείνεται για παιδιά, εφήβους και ενήλικες. Η μουσική επιμέλεια της παράστασης αποτελεί, ταυτόχρονα, μια πολυσήμαντη αναφορά σε μεγάλους συνθέτες και ερμηνευτές της Ελλάδας του 20ού αιώνα. 

ΤΑΥΤΟΤΗΤΑ ΠΑΡΑΣΤΑΣΗΣ:

Δραματική Προσαρμογή / Σκηνοθεσία: Βασίλης Π. Χατζηστυλλής

Σκηνογραφία / Κατασκευή Σκηνικών: Κυριάκος Χατζηστυλλής

Κοστούμια: Βασίλης Π. Χατζηστυλλής - Δώρα Χιώτη

Μακιγιάζ: Θέα Χρυσοστόμου

Χειρισμός Ήχου / Φωτισμού: Βίκτωρας Χαριτωνίδης - Δημήτρης Αρτεμίου

Μουσική Επιμέλεια / Επιμέλεια Προβολών: Αντώνης Γ. Κωνσταντίνου

Κινησιολογία: Μαρίνα Πογιατζή

Μουσικοί Επί Σκηνής: Αντώνης Γ. Κωνσταντίνου - Carsten Lederer
Βοηθός Σκηνοθέτη: Βασιλική Ψηλογένη

Στον ρόλο της Μεγάλης Αντιγόνης η Κύπρια σοπράνο Μαρίζα Αναστασιάδη 

ΓΕΝΙΚΕΣ ΠΛΗΡΟΦΟΡΙΕΣ:

Χώρος: Ίδρυμα «Μιχάλης Κακογιάννης»

(Πειραιώς 206, Ταύρος 177 78)

Ημερομηνία: Τρίτη 30 Απριλίου 2024

Ώρα Έναρξης: 8:00 μ.μ.

Εισιτήριο: Η είσοδος είναι ελεύθερη για το κοινό.

Απαραίτητη η κράτηση θέσεων
Κράτηση ηλεκτρονικά: www.mcf.gr
Τ |  210 3418550
